Komisijos reglamentas (EB) Nr. 2765/1999
1999 m. gruodžio 16 d.
iš dalies keičiantis Reglamento (EEB) Nr. 3846/87, nustatančio žemės ūkio produktų, kuriems skiriamos eksporto grąžinamosios išmokos, nomenklatūrą, priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. gruodžio 17 d. Komisijos reglamentą (EEB) Nr. 3846/87, nustatantį žemės ūkio produktų, kuriems skiriamos eksporto grąžinamosios išmokos, nomenklatūrą [1], su paskutiniais pakeitimais, padarytais Reglamentu (EB) Nr. 2605/1999 [2], ypač į jo 3 straipsnio paskutinę pastraipą,
kadangi:
Reglamentas (EEB) Nr. 3846/87 numato nesutrumpintos grąžinamųjų išmokų nomenklatūros redakcijos, kuri, laikantis žemės ūkio produktams taikomų eksporto priemonių reguliavimo nuostatų, turi būti taikoma kasmet nuo sausio 1 d., paskelbimą [3].
(2) Reikia atsižvelgti į kombinuotosios nomenklatūros pakeitimus, nustatytus 1999 m. spalio 12 d. Komisijos reglamentu (EB) Nr. 2204/1999, iš dalies pakeičiančiu Tarybos reglamento (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [4] I priedą, įsigaliojantį nuo 2000 m. sausio 1 d.,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3846/87 priedas keičiamas šio reglamento priedu.
2 straipsnis
Šis reglamentas įsigalioja 2000 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. gruodžio 16 d.